Адкрыў семінар намеснік начальніка землеўпарадкавальнай службы аблвыканкама Міхаіл Гузікаў. Ён прааналізаваў работу па дадзеным накірунку землеўпарадкавальных службаў раёнаў Віцебскай вобласці за 2016 год, акрэсліў важнейшыя аспекты, на якія трэба звярнуць асаблівую ўвагу ў гэтым годзе. Вопытам работы па продажы зямельных участкаў падзяліўся начальнік землеўпарадкавальнай службы Віцебскага райвыканкама Сяргей Дзмітрыеў. Аб арганізацыі работы па продажы зямельных участкаў у прыватную ўласнасць і продажы права заключэння дагавораў арэнды зямельных участкаў расказалі дырэктар ККУП “Віцебскі абласны цэнтр маркетынгу” Ірына Макаранка і начальнік аддзела па рабоце з нерухомасцю і аўкцыённай дзейнасцю гэтага ж цэнтра Алеся Аксёнава. Аб фарміраванні зямельных участкаў для правядзення аўкцыёнаў з выкарыстаннем геапартала зямельна-інфармацыйнай сістэмы (ЗІС) Рэспублікі Беларусь гаварыў начальнік сектара аддзела геаінфармацыйных тэхналогій УП “Праектны інстытут Віцебскгіпразем” Сяргей Сарокін.